Groep bly agter tralies oor gesteelde spoorlyn | Maroela Media
Vyf mans, Phillip Thyse (56), Kashveer Harrilil (27), Mahlomola Johannes Mphasha (45), Sipho Maseko (45) en Mthabine Semid Tsotetsi (53) het Dinsdag in die Morgenzon-landdroshof buite Secunda in Mpumalanga verskyn.
Die groep is Vrydag in hegtenis geneem ná inligting ontvang is dat dwarslêers by Morgenzon gesteel word. Hulle staan tereg op aanklag van skade aan infrastruktuur, diefstal en die besit van vermoedelik gesteelde eiendom.
Kapt. Dineo Lucy Sekgotodi, woordvoerder van die direktoraat vir prioriteitsmisdaadondersoeke (die Valke), sê die hof het gehoor van die dwarslêers is reeds in Gauteng afgelewer en die Valke het na die toneel gehaas. "Van die dwarslêers was op die skrootwerf en 'n ondersoekbeampte van Transnet het dit uitgeken as die maatskappy se eiendom." Die misdaadtoneel word geprosesseer.
Die mans bly in aanhouding. "Die saak is tot 10 Mei uitgestel vir verdere ondersoek en 'n moontlike aansoek om borgtog."
Maroela Media het vroeër berig die vyf verdagtes was Vrydag besig om die stukke spoorlyn op verskillende voertuie te laai toe hulle in hegtenis geneem is. Die skade beloop ongeveer R1,5 miljoen.
Phillip Thyse (Foto verskaf deur die Valke)
Kashveer Harrilil (Foto verskaf deur die Valke)
Mthabine Semid Tsotetsi (Foto verskaf deur die Valke)
Mahlomola Johannes Mphasha (Foto verskaf deur die Valke)
Sipho Maseko (Foto verskaf deur die Valke)
Alle beskadiging en diefstal van staatseiendom moet geklassifiseer as sabotasie. Die is nie net blood diefstal nie.
Hoeveel werk vir Transnet..
Dit is duidelik wie voorbok is
Is mos maklik – blok die skrootwerwe.
Lyk meer na ou staal dwarsleers wat nie meer gebruik word nie. Sien nerens spoorstawe soos wat MM beskryf nie